Kovdo ežeras
Kovdo ežeras (rus. Ковдозеро) – ežeras šiaurės vakarų Rusijoje, Murmansko srities pietuose. Ežero mityba pagrįsta lietaus ir sniego tirpsmo vandenimis. Krantai labai raižyti, daug įlankų ir pusiasalių. Be to, ežere yra virš 580 salų. Būna užšalęs nuo lapkričio iki balandžio. Įteka daug upių iš aplinkinių ežerų, pagrindinė – Jova. Išteka Kovda (į Baltąją jūrą). 1955 m. ant šios upės įrengus užtvanką, Kovdo ežeras virto tvenkiniu, jo vandens lygis pakilo 6,4 m. Ežeras laivuojamas, vykdoma žvejyba.